#  Bases Verán Activo 2020

Este programa lúdico-educativo pretende facilitar a conciliación das familias con menores durante os meses de verán.

O desenvolvemento das actividades terá lugar nas instalacións municipais do Forte e no CPI Antonio Orza Couto, coa adopción das medidas hixiénico-sanitarias necesarias para cumprir a normativa vixente en materia de prevención do Covid-19.

Datas e horarios: meses de xullo e agosto con posibilidade de mes completo ou quincenas.

 O horario será de 09:00 a 14:00 con posibilidade de ampliación horaria de 08:00 a 15:00.

Nº de prazas: 50 por quenda

Requisitos dos participantes:

1.- Estar empadroados no Concello de Boqueixón.

2.- Idades de 3 a 12 anos (escolarizados en infantil e primaria)

Criterios de valoración:

|  |
| --- |
| **SITUACIÓN SOCIOLABORAL E FAMILIAR** |
| * Casos de emerxencia social
* Menores incluídos no programa de educación familiar
* Unidade familiar con ingresos mensuais inferiores ou iguais ao IPREM (537,84€)
* Outra situación valorada tecnicamente polo Departamento de Servizos Sociais.
 |  5 puntos |
| Unidade familiar con ingresos mensuais inferiores ou iguais a 1,5 veces o IPREM(806,76€). |  4 puntos |
|  Unidade familiar con ingresos mensuais inferiores ou iguais a 2,5 veces o IPREM (1.344,6€). |  3 puntos |
| Unidade familiar con ingresos mensuais inferiores ou iguais a 4 veces o IPREM(2.151,36€). |  2 puntos |
|  Unidade familiar con ingresos mensuais inferiores ou iguais a 6,5 veces o IPREM (3.495,96). |  1 punto |
| Situación de familia numerosa. |  Xeral 1 punto Especial 2 puntos |

|  |  |
| --- | --- |
| **SITUACIÓN LABORAL DE OCUPACIÓN** |  |
| Familias monoparentais: cando a nai, pai, titora ou titor legal traballa no mercadoLaboral. |  5 puntos. |
| Familias biparentais: cando as dúas persoas proxenitoras ou titoras legais traballan nomercado laboral. |  4 puntos |
| Familias monoparentais: cando a nai, pai, titora ou titor legal está en situación dedesemprego . |  2 puntos |
| Familias biparentais: cando unha das persoas proxenitoras ou titoras legais traballa no mercado laboral e a outra en situación de desemprego . |  1 punto. |

Prezos:

Quincena: 30€. O cobro efectuarase por domiciliación bancaria .

Descontos:

|  |  |  |
| --- | --- | --- |
|  | Casos de emerxencia social, unidades familiares con ingresos mensuais inferiores ou iguais ao IPREM (537,84€) ou outra situación valorada tecnicamente polo Departamento de Servizos Sociais. | 100% |
|  | Unidades familiares con ingresos mensuais inferiores ou iguais a 1,5 veces o IPREM (806,76€). | 60% |
|  | Unidades familiares con ingresos mensuais inferiores ou iguais a 2,5 veces o IPREM ( 1.344,6€). | 30% |
|  | Unidades familiares con ingresos mensuais inferiores ou iguais a 4 veces o IPREM (2.151,36€). | 15% |
|  | Condición de familia numerosa xeral. | 30% |
|  | Condición de familia numerosa especial. | 40% |
|  | 2º irmá/n asistindo á actividade.  | 25% |

Inscricións: Do 9 ao 17 de xuño, enviando a ficha de solicitude e demais documentación por unha das seguintes vías:

* Telemática, a través da sede electrónica do Concello de Boqueixón (preferente).
* Por email a cultura@boqueixon.com.
* Presencial con cita previa (981513115).

Documentación que deben achegar xunto á ficha de solicitude:

* 1. Documentación xustificativa da situación laboral dos pais (en caso de estar en situación de baixa, excedencia ERTE ou estar en situación de desemprego no momento de solicitar praza, deberá achegar fotocopia do documento polo que se recoñece a situación).
	2. Declaración da renda do 2018 ou xustificante acreditativo de non ter que presentala.
	3. Documento acreditativo de familia numerosa ou familia monoparental, se é o caso.

Unha vez rematado o prazo de inscrición, publicarase na web municipal a lista provisional de admitidos/as e excluídos/as, cun prazo para a presentación de reclamacións de 3 días hábiles e posteriormente publicarase a listaxe definitiva.

Máis información sobre este programa no teléfono 981 513115 ou no correo electrónico cultura@boqueixon.com